Държавен вестник, бр. 38, 2021 г., стр. 15

БРОЙ  38	
Д Ъ Р Ж А В Е Н  В Е С Т Н И К 	
СТР.  15  
Нивото на амбиция за военното разузна-
ване е то да изгражда и развива способно-
сти за: единна комуникационна система на 
разузнаването за обмен на разузнавателна 
информация на стратегическо, оперативно 
и тактическо ниво; „Съвместни ефекти“ при 
провеждане на информационни операции; 
Стратегически разузнавателен информационен 
център; информационно осигуряване и разуз-
навателна поддръжка на Върховното главно 
командване, щабовете, войските и силите; 
киберразузнаване; електронно разузнаване; 
геопространствено разузнаване; разузнаване 
чрез изображения.
2.2.4. Служба „Военна полиция“.
Служба „Военна полиция“ (СВП) е специ-
ализирана служба за обществен ред на пряко 
подчинение на министъра на отбраната, която 
осъществява дейности по поддържането на 
реда и сигурността в Министерството на от-
браната, структурите на пряко подчинение на 
министъра на отбраната и Българската армия.
Нейната роля е да осигурява необходимите 
условия за изпълнение на мисиите, функциите 
и задачите на въоръжените сили. Като специ-
ализирана част от въоръжените сили Служба 
„Военна полиция“ поддържа придобитите и 
развива нови военнополицейски способности, 
като осигурява военнополицейска поддръжка 
на формированията от въоръжените сили 
в пълния спектър на военнополицейската 
дейност. 
За изпълнение на основната си роля служ-
ба „Военна полиция“ изпълнява комплекс 
от задачи, произтичащи от трите мисии на 
въоръжените сили на Република България, 
като поддържа и развива способности за из-
пълнение на следните основни задачи: 
По мисия „Отбрана“ – военнополицейска 
поддръжка на действията на въоръжените 
сили; охрана и защита на обекти от стра-
тегическо значение за националната сигур-
ност; осигуряване на обществения ред на 
мероприятия, охрана на обекти и лица; кон-
трол на придвижванията на личен състав и 
транспортни средства от въоръжените сили; 
провеждане на антитерористична дейност във 
взаимодействие с други органи от сектора за 
сигурност или самостоятелно;
По мисия „Подкрепа на международния мир 
и сигурност“ – участие в многонационални 
операции в отговор на кризи, предотвратя-
ване на конфликти, дейности по контрол на 
въоръженията, неразпространение на оръжия 
за масово унищожение, техните носители и 
материалите за производството им;
По мисия „Принос към националната 
сигурност в мирно време“ – подпомагане на 
действията на националните институции, 
чрез предоставяне на налични подготвени 
формирования в рамките на съществуващите 
способности, съгласно разработените планове; 
предотвратяване, пресичане и противодей-
ствие на замислени или подготвени терорис-
тични актове и намаляване на рисковете от 
извършването им и участие в операции по 
задържане и неутрализиране на терористични, 
екстремистки и престъпни групи; защита на 
застрашени стратегически обекти; противодей-
ствие на посегателства срещу икономическата 
и финансова сигурност на Министерството на 
отбраната и Българската армия; кражби на 
оръжие, бойни припаси и взривни вещества 
и разпространение и употреба на наркотични 
вещества.
Поддържането и развитието на придобити-
те и изграждане на нови военнополицейски 
способности на служба „Военна полиция“ 
ще се извърши поетапно, като това ще стане 
за сметка на сегашния личен състав и при 
необходимост с вътрешно преструктуриране.
2.2.5. Национален военен университет 
„Васил Левски“.
Националният военен университет „Васил 
Левски“ през периода 2021 – 2026 г. ще продъл-
жи да гарантира добра подготовка на своите 
обучаеми, акредитираните професионални 
направления и специалности и управлението 
на учебния процес. 
Националният военен университет „Васил 
Левски“ ще насочи усилия към акредитиране 
на професионално направление 5.1 „Машинно 
инженерство“ и 5.7 „Архитектура, строителство 
и геодезия“ и специалности в тези професи-
онални направления.
От 2021 г. за подготовката на по-голям 
брой български граждани за защита на Оте-
чеството и подобряване комплектоването на 
военните формирования с резервисти и за-
пасни в Университета ще стартира обучение 
на българските граждани за „срочна служба 
в доброволния резерв“.
За унифициране и оптимизиране на начал-
ната военна подготовка и с цел провеждане на 
единен подбор и прием на военнослужещи за 
нуждите на въоръжените сили ще се създаде 
Единен център за начална военна подготовка.
2.2.6. Висше военноморско училище „Ни-
кола Йонков Вапцаров“.
Висшето военноморско училище „Н. Й. 
Вапцаров“ през периода 2021 – 2026 г. ще про-
дължи да изпълнява своята мисия да подготвя 
висококвалифицирани специалисти и лидери 
за въоръжените сили на Република България, 
за сектора за националната сигурност и за 
националното стопанство в съчетание с на-
учноизследователска и иновационна дейност 
и приложни изследвания.
През 2021 г. Висшето военноморско учи-
лище „Н. Й. Вапцаров“ ще придобие научно-
изследователски кораб, който ще изпълнява 
задачи по изследователска дейност, като па-